
FIŞĂ de POST

aferentă contractului de muncă nr. ......... din data de .....................

Denumire post: Director Comercial  (cod ref. DC)

Locul desfăşurării muncii: la sediul central al companiei

Departament: Comercial
Subordonare: Directorului general 

Supervizare: Supervizează activitatea angajaţilor departamentului Comercial  (4 product-manageri, 1 director logistică, 3 asistenţi comerciali)

· Relaţii funcţionale: cu angajaţii departamentelor Financiar-Contabil, Marketing, Juridic

· Scopul postului: titularul postului are rolul de a asigura aplicarea corectă a procedurilor operaţionale de achiziţii şi aprovizionare.

Activităţi principale: 

· Urmărirea zilnică a activităţii personalului aflat în subordine pentru asigurarea aplicării corecte a procedurilor operaţionale de achiziţii şi aprovizionare/livrare;

· Organizarea departamentului Comercial pe criterii de “cost efficiency”, în vederea optimizării activităţii de aprovizionare/livrare a mărfii către reţeaua de magazine;

· Stabilirea strategiei specifice fiecărui magazin pentru implemetarea/urmărirea stocului optim şi a tuturor procedurilor comerciale prevăzute. 

Sarcini şi îndatoriri specifice:

· Asigurarea buclei de feed-back în urmărirea aplicării procedurilor comerciale şi a stocurilor optime;

· Stabilirea unor relaţii bune cu furnizorii, pentru rezolvarea în timp util şi în bune condiţii a tuturor problemelor ocazionale;

· Prospectarea pieţei de profil şi a condiţiilor de achiziţii/livrare în vederea optimizării continue a stocurilor, având ca scop final obţinerea unei rotaţii bune ale acestora şi realizarea de profituri (protecţia marginii).

Responsabilităţi ale postului:

· Răspunde pentru calitatea negocierii contractelor/actelor adiţionale cu furnizorii; 

· Îşi asumă responsabilitatea pentru propunerile de noi furnizori, după ce a verificat poziţia în piaţă şi standardele serviciilor oferite de către aceştia;

· Răspunde pentru calitatea activităţii personalului aflat în subordine şi pentru fluxul operaţional la nivelul departamentului pe care-l conduce.

Autoritatea postului:

· Coordonează întreaga activitate comercială a reţelei de magazine pe centre de profit;  

· Transmite către Directorul de vânzări & marketing raportările (săptămânale, lunare) privind vânzările, planul de acţiune pentru creşterea vânzărilor, furnizorii noi etc. (Toate tipurile de raportări vor fi descrise în anexe separate.);

· Concepe împreună cu Ddirectorul general strategiile comerciale prioritare în vederea atingerii target-urilor stabilite.

Specificaţiile postului:
· Studii obligatorii: universitare economice;

· Bună cunoaştere a mediului concurenţial de afaceri;

· Experienţă în domeniul comercial de minim 4 ani;

· Foarte bune cunoştinţe de limbă engleză;

· Spirit de observaţie, dinamism, gândire comercială, eficienţă;

· Excelente abilităţi de utilizare a computerului (Word, Excel);

· Experienţa într-o funcţie de conducere şi de coordonare constituie un avantaj;

· Reale şi excelente abilităţi de comunicare şi negociere. 

Deplasări

· Frecvenţa: frecvent 

· Condiţii asigurate: diurnă, cazare, transport

Relaţiile cu alte departamente:

· descrise în Regulamentul de organizare şi funcţionare şi Regulamentul de ordine interioară

Condiţii de muncă:

· munca este complexă, preponderent de birou; 

· program normal de lucru, uneori prelungit.

Salarizare:  Salariul brut lunar este de ..................... lei noi, la care se adaugă sporurile negociate.

Facilităţi: maşină de serviciu, telefon mobil, laptop.

Sancţiunile aplicate pentru nerespectarea sarcinilor de serviciu conform rigorilor prevăzute în fişa de post sunt descrise pe larg în Regulamentul intern (ROI).
S.C.  ………………………

Am luat la cunoştinţă,

Director General





…………………………….

………………………………

Data:...................................



